**Денсаулық сақтау саласындағы кадрларды даярлау және біліктілігін арттыруға мемлекеттік тапсырысты орналастыру ережелерін бекіту туралы**

«Халық денсаулығы және денсаулық сақтау жүйесі туралы» Қазақстан Республикасының 2020 жылғы 7 шілдедегі Кодексінің 222-бабының 4-тармағын іске асыру мақсатында,

**БҰЙЫРАМЫН:**

1. Денсаулық сақтау саласындағы кадрларды даярлау және біліктілігін арттыруға мемлекеттік тапсырысты орналастырудың келесі ережесі бекітілсін.

2. Қазақстан Республикасы Денсаулық сақтау министрлігінің Ғылым және адами ресурстар департаменті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасы Әділет министрлігінде мемлекеттік тіркелуін;

2) осы бұйрықты ресми жарияланғаннан кейін Қазақстан Республикасы Денсаулық сақтау министрлігінің интернет-ресурстарында орналастыруды;

3) осы бұйрық мемлекеттік тіркеуден өткеннен кейін он жұмыс күні ішінде Қазақстан Республикасы Денсаулық сақтау министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы ақпаратты ұсынуды қамтамасыз етсін.

3. Осы бұйрықтың орындалуын бақылау Қазақстан Республикасының Денсаулық сақтау вице-министрі А. Ғиниятқа жүктелсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасы**

**Денсаулық сақтау министрі А. Цой**

Бұйрықпен бекітілді

**Денсаулық сақтау саласындағы кадрларды даярлау және біліктілігін арттыруға мемлекеттік тапсырысты орналастыру ережелері**

**1.** **Жалпы ережелер**

1.1 Осы Ережелер денсаулық сақтау саласының негізгі басым бағыттарын ескере отырып, жергілікті атқару органдары ұсынымдарының негізінде «ел ішінде білім алу», «шетелде білім алу», «алдыңғы қатарлы шетел мамандарын тарту арқылы білім алу» және «алдыңғы қатарлы клиникалық бағыттар/технологияларды енгізу (мастер-класс)» (білім беру қызметтері) компоненттері бойынша сәйкесті қаржы жылына 005 республикалық бюджеттік бағдарламасы «Мемлекеттік денсаулық сақтау ұйымдары кадрларының біліктілігін арттыру және қайта даярлау» бойынша денсаулық сақтау саласындағы кадрларды даярлау және біліктілігін арттыруға мемлекеттік тапсырысты орналастыру (әрі қарай - Ережелер) тәртібін айқындайды.

 1.2Денсаулық сақтау саласындағы кадрларды даярлау және біліктілігін арттыруға мемлекеттік тапсырысты орналастыруды жүзеге асыру бойынша жұмыс органы ретінде келісім шарттар негізінде білім және ғылыми ұйымдардың қосалқы мердігерлерді (денсаулық сақтау саласындағы уәкілетті орган келісімен) тартумен денсаулық сақтау саласындағы уәкілетті орган анықтаған заңды тұлға атқарады.

**2.** **Мемлекеттік тапсырысты орналастыру**

 2.1 Білім беру қызметтеріне мемлекеттік тапсырысты қалыптастыруға арналған кезеңге республикалық бюджетте көзделген белгіленген шығыстар шегінде жүргізіледі.

2.2 Бірінші кезеңде оқытудың сапасы мен тиімділігін арттыру мақсатында:

- бекітілген стратегиялық құжаттар негізінде денсаулық сақтау ұйымдары кадрларының біліктілігін арттыру және қайта даярлау жөніндегі негізгі басым бағыттар мен тақырыптар (Жол карталары, Денсаулық сақтау саласындағы уәкілетті органның операциялық жоспары);

- өңірлік денсаулық сақтау басқармалары ұсынған өтінімдерге сәйкес медицина кадрларының біліктілігін арттыру және қайта даярлау бойынша білім беру қызметтеріне қажеттілік (бұдан әрі-өтінім).

Кадрлардың біліктілігін арттыру және қайта даярлау бойынша тақырыптардың қажеттілігін айқындау мақсатында жұмыс органы жыл сайын 1 (бірінші) ақпанға дейінгі мерзімде медициналық ұйымдар бөлінісінде оқыту үшін жоспарланған мамандар санын көрсете отырып, негізгі басым бағыттар бойынша өтінімдер ұсынады.

2.3 Екінші кезеңде білім және ғылым ұйымдарын айқындау мақсатында жұмыс органы 2020 жылғы 1 наурыздан кешіктірмей Денсаулық сақтау ұйымдары кадрларының біліктілігін арттыру және қайта даярлау үшін ұсынылатын бағыттар мен тақырыптар бойынша білім және ғылым ұйымдарының өтінімдерін жинауды жүргізеді.

 Өтінімдер негізгі басым бағыттар, тақырыптар, сағат саны және тыңдаушылар саны бөлінісінде ұсынылады.

 Қосымша медициналық және фармацевтикалық білім беру бағдарламаларын іске асыру үшін білім және ғылым ұйымдарын айқындау тәртібі келесі біліктілік талаптары бойынша жүзеге асырылады:

- негізгі басым бағыттар мен тақырыптар бойынша кәсіби мамандардың болуы;

- профессорлық-оқытушылық құрамының тәжірибесі болуы;

- -кадрлардың біліктілігін арттыру және қайта даярлау курстарын өткізу үшін материалдық-техникалық базасы болуы;

- жұмыс тәжірибесінің болуы және жаңа инновациялық технологияларды енгізу.

 2.4 Үшінші кезеңде өзектілігі, іріктеудің негізгі критерийлеріне сәйкестігі тұрғысынан егжей-тегжейлі талдау жүргізіледі және білім беру мен ғылым ұйымдары бойынша өтінімдерді бөлу жүргізу мүмкіндігін ескере отырып жүргізіледі:

- ауысу және кету мүмкіндігі болмаған жағдайда ауылдық денсаулық сақтау кадрлары үшін ғана көшпелі курстар өткізу;

- негізгі басым бағыттар бойынша мультидисциплинарлық командаларды оқыту.

 2.5 Білім және ғылым ұйымдары бойынша өтінімдерді бөлу кезінде бұрын жасалған шарттар бойынша шарттық міндеттемелерді сапасыз орындауға жол берген қызмет көрсетушілерді оқытатын ұйымдардың қатарынан шығарылады.

  **3. Мемлекеттік тапсырысты орналастыру және орындау**

3.1 Жұмыс органы қосалқы мердігерлік қызметтер көрсетуге арналған шарттың жобасын келіседі және денсаулық сақтау саласындағы уәкілетті органға бекітуге енгізеді.

 3.2 Мемлекеттік тапсырысты қалыптастыруды, орналастыруды және орындауды, үйлестіру мен бақылауды жұмыс органы жүзеге асырады.

 3.3 Оқу аяқталғаннан кейін тыңдаушыларға тіркеу нөмірі бар мемлекеттік және халықаралық үлгідегі оқыту сертификаты беріледі.

 3.4 Жұмыс органы Денсаулық сақтау саласындағы уәкілетті органға мемлекеттік тапсырыс іс-шараларының орындалуы туралы есепті және орындалған жұмыстар актілерін ай сайын келесі есепті айдың 5 (бесінші) күнінен кешіктірмей, ал IV тоқсанды тиісті қаржы жылының 10 (оныншы) қарашасынан кешіктірмей ұсынады.

**4.** **Мемлекеттік тапсырыстың орындалу мониторингі**

 4.1 Мемлекеттік тапсырыстың орындалуына мониторинг жүргізу мақсатында бекітілген келісім шарттар аясында білім және ғылым ұйымдары, Жұмыс органы ай сайын тыңдаушылардың сауалнамаға жауап беруін жүргізеді, сонымен қатар ай сайынғы есепке мониторинг нәтижелерін енгізу үшін білім алу базасына шығу қажет болған жағдайда оқыту үрдісін өткізу сапасына баға береді.

 4.2 Мониторинг нәтижелері денсаулық сақтау саласындағы уәкілетті орган үшін қосынды есепке енгізіледі.

**5.** **Қорытынды ережелер**

 5.1 Жеке меншік түріне қарамастан, мемлекеттік тапсырысты қалыптастыру, орналастыру және орындауға қатысушылар бұл Ережелерді Қазақстан Республикасының заңнамасына сәйкес талаптарды орындамаған (дұрыс орындамау) үшін жауапты.

.